Litteratur i Helvede

**Skrivning og litteratur** udgør en integreret del i Helvedes samfund. Alle væsener i Helvede bruger et fælles tale- og skriftsprog kaldet infernalsk. For alle væsener, der er i Helvede, selv dem, som ikke er født der, vil deres eget sprog, både skrevet og talt, forvandles til infernalsk selv om det stadig for dem vil ligne deres modersmål. Ligeledes vil alle ord skrevet og talt af andre ligne deres sprog. Det er ikke en fysisk eller visuel ændring, men i stedet en ændring, der sker inde i sindet.

## Bøger

* ***Bibelen – som Fanden læser den*** — En udgave af Bibelen fortolket af Lucifer, som indeholder tilføjelser til allerede eksisterende bibelfortællinger, så som Adam og Evas udkastning fra Edens have.
* ***Den mundtlige djævlepagt*** — kapitel 3 lyder: *"Rækker man Fanden en lillefinger, så tager han hele armen. Og rækker man ham en hånd, så tager han hele sjælen."*
* ***Et Helvedes liv*** — Djævelen Lucifers selvbiografi. Der udkommer en nyrevideret udgave hver eneste år, som Djævelen tvinger alle djævle i Helvede til at købe.
* ***Forbandede forbandelser – en guide til sikker chikane***
* ***Forbrydelse og straf – sammenhængen mellem liv og efterliv*** — En bog på mindst over ti kapitler. Reference til Fjodor Dostojevskijs berømte *Forbrydelse og straf*, en nonfiktionsbog, der giver indblik i, hvad der sker i en forbryders indre, og hvor ondskaben spiller.
* ***Frist og forfør for Fanden***
* ***Djævelen og de syv dødssynder***
* ***Alle tiders Skarnstreger*** — En bog med guides til forskellige skarnsstreger. I kapitel 4 fremgår en opskrift på, hvordan man forårsager en "dejlig ond racermave". Opskriften lyder *"En teskefuld citronsaft, to teskefulde eddike og så en smule sukker til at skjule smagen."*
* **Bog om regler og retningslinjer for juridisk gyldige djævlepagter** — En tusind sider tyk bog om regler og retningslinjer for juridisk gyldige djævlepagter. Teksten er meget tør og snirklet, og kan derfor være svær at forstå. Et af afsnittene handler om, at en djævlepagt skal underskrives med blod, for at være gyldig, men det står på en meget svær facon.
* **Lucifers natbog** —
* **Tekst om eder og forbandelser** — Denne bog er flere hundredevis af sider lang, måske endnu længere.

### Sjælebøger

Sjælebøgerne i studerekammeret på Lucifers slot indeholder journaler om alle mennesker i verdenen, og indeholder oplysninger om deres livshistorie, hvad de har gjort af gode og onde gerninger, hvordan de er, ting de ved om sig selv og ting, de ikke ved om sig selv. Sjælebøgerne og deres sjæle er tæt forbundne, og hvis der bliver ændret og skrevet i bøgerne, ændres deres sjæl også, og omvendt. Sjælebøgerne skriver sig selv og opdateres automatisk konstant. Journalerne er skrevet op i alfabetisk rækkefølge efter menneskenes fulde navne, for eksempel står Filip Engells journal i Sjælebogen mærket "ENGD-ENGF".

* **Filip Engells journal** —
* **Sørens journal** —

### Dødebøger

Dødebøgerne er bøger, hvori der står optegnelser over alle de mennesker, der skal i Paradis og i Helvede. Helvede har deres egne Dødebøger, som står i meterhøje reoler i portvogterhuset foran Helvede og passes af Helvedes portvogter. Paradis har ligeledes deres egne bøger, som står i portvogterhuset foran indgangen til Paradis og passes af portvogteren Sankt Peter. Der kommer hele tiden flere Dødebøger til, de skaber sig selv og skriver sig selv. I dem kan man se, hvilken straf menneskene skal have, hvis de skal straffes. Menneskene er inddelt i bøgerne i alfabetisk rækkefølge.

## Aviser

* ***Helvedes Tidende*** — Helvedes eneste avis. Hver nat, står der i avisen, at en fordømt har forsøgt at flygte uden held.

## Referencer

1. ↑ 1,0 1,1 1,2 1,3 Kenneth Bøgh Andersen. *Djævelens lærling*. Høst & Søn. 2005.
2. ↑ Kenneth Bøgh Andersen. *Den forkerte død*. Høst & Søn. 2009.
3. ↑ Kenneth Bøgh Andersen. *Dødens terning*. Høst & Søn. 2007.